Na temelju članka 143. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) i članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika, na sjednici od prosinca 2022. godine, donosi

**O D L U K U**

**o izmjenama i dopunama Programa javnih potreba u osnovnom školstvu**

**Grada Šibenika za 2022. godinu**

**I.**

Program javnih potreba u osnovnom školstvu Grada Šibenika za 2022. godinu („Službeni glasnik Grada Šibenika“, broj 8/21) mijenja se i dopunjuje na način:

1. U točki I. stavku 1. iznos od 86.343.000,00 kuna mijenja se u iznos „93.661.580,00 kuna“.

 U istoj točki stavak 2. mijenja se i glasi: „ Na administrativnom području Grada Šibenika redoviti

osnovnoškolski programi provode se u 9 matičnih osnovnih škola i 10 područnih škola u kojima

je u 2022/2023. školskoj godini ukupno upisano 3.320 učenika u 197 razredna odjela.“;

1. U točki II. tekst Planirana sredstva 8.379.000,00 kuna mijenja se u tekst „Planirana sredstva: 8.380.205,00 kuna“; te se u istoj točki stavak 3. mijenja i glasi: „U Proračunu Grada Šibenika za 2022. godinu planirana su decentralizirana sredstva za osnovne škole u iznosu od 7.000.105,00 kuna koja se odnose na materijalne i financijske rashode i rashode za tekuće i investicijsko održavanje, te 1.380.100,00 kuna za kapitalna ulaganja u škole, što je sveukupno 8.380.205,00 kuna.“

U istoj točki stavak 4. se briše;

1. U točki III. tekst Planirana sredstva: 69.953.000,00 kuna mijenja se u tekst „Planirana sredstva: 78.302.370,00 kuna“. U istoj točki u stavku 1. iznos od 68.163.000,00 kuna mijenja se u iznos „76.556.270,00 kuna“, a iznos 1.790.000,00 kuna mijenja se u iznos „1.746.100,00 kuna“;
2. U točki IV. tekst Planirana sredstva: 8.011.000,00 kuna mijenja se u tekst „Planirana sredstva: 6.979.005,00 kuna“. U istoj točki mijenja se i dopunjuje:

 - u podtočki **1. AKTIVNOST: Produženi boravak**, iza stavka 4. dodaje se novi stavak:

 „U 2023/2024. školskoj godini ova aktivnost provodi se u 15 odgojno-obrazovnih skupina za

 sveukupno 295 učenika i to:

- u OŠ Tina Ujevića za dvije odgojno- obrazovne skupine koje pohađa sveukupno 41 učenik

 prvih i drugih razreda;

- u OŠ Jurja Šižgorića za tri odgojno-obrazovne skupine koje pohađa sveukupno 71 učenik

 prvih-trećih razreda;

- u OŠ Jurja Dalmatinca za dvije odgojno- obrazovne skupine koje pohađa sveukupno 36 učenika

 prvih i drugih razreda;

- u OŠ Petra Krešimira IV za tri odgojno- obrazovne skupine koje pohađa sveukupno 63

 učenika prvih i drugih razreda;

- u OŠ Fausta Vrančića za jednu odgojno- obrazovnu skupinu koju pohađa ukupno 14 učenika

 prvih i drugih razreda;

- u OŠ Meterize za dvije odgojno- obrazovne skupine koju pohađa ukupno 36 učenika prvih i

 drugih razreda i

- u OŠ Vidici za dvije odgojno- obrazovne skupine koju pohađa ukupno 34 učenika prvih razreda.

 U istoj podtočki stavak 6. postaje 7., te se iznos od 1.791.000,00 kuna mijena u iznos

 „2.099.500,00 kuna“;

- u podtočki 2. AKTIVNOST: Jednokratna novčana pomoć za nabavu radnih bilježnica i

 drugog obrazovnog materijala, u stavku 3. iznos od 360.000,00 kuna mijenja se u iznos

„334.000,00 kuna“;

- u podtočki 3. AKTIVNOST: Projekt Erasmus+ u stavku 2. iznos od 891.000,00 kuna mijenja

 se u iznos „480.000,00 kuna“;

- podtočka 4. AKTIVNOST: Projekt „Pomoćnici u nastavi 3“ mijenja i glasi:

„U cilju uključivanja učenika s posebnim obrazovnim potrebama u redoviti sustav odgoja i obrazovanja, Grad Šibenik je uspješno proveo projekt „Pomoćnika u nastavi 3“. Grad se u partnerstvu s osam osnovnih škola javio na otvoreni poziv na dostavu projektnih prijedloga UP.03.2.1.06 „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV.“ koje je raspisalo Ministarstvo znanosti i obrazovanja za dodjelu sredstava iz Europskog socijalnog fonda (ESF,) uz obavezno sufinanciranje iz državnog i gradskog proračuna. Projektni prijedlog je prihvaćen, te je sklopljen Ugovor o dodjeli bespovratnih sredstava. Ugovorom je definirana ukupna vrijednost projekta u iznosu od 1.902.675,60 kn za jednogodišnje razdoblje.

 Projekt se provodio uz partnerstvo OŠ Petra Krešimira IV., OŠ Meterize, OŠ Tina Ujevića, OŠ Jurja Šižgorića, OŠ Jurja Dalmatinca, OŠ Fausta Vrančića, OŠ Brodarica i OŠ Vidici.

 *U Proračunu Grada Šibenika za 2022. godinu planirana sredstva za ovu aktivnost iznose 1.385.100,00 kuna.“*

 - podtočka 5. AKTIVNOST: Projekt „Pomoćnici u nastavi 4“ mijenja se i glasi:

„Obzirom da je u srpnju 2022. godine završio projekt Pomoćnici u nastavi 3 Grad Šibenik je prijavio projektni prijedlog „Pomoćnici u nastavi 4“ na otvoreni poziv na dostavu projektnih prijedloga UP.03.2.1.07 „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza V.“ koje je raspisalo Ministarstvo znanosti i obrazovanja za dodjelu sredstava iz Europskog socijalnog fonda (ESF,) uz obavezno sufinanciranje iz državnog i gradskog proračuna za školsku godinu 2022./2023. Projektni prijedlog je prihvaćen za sufinanciranje bespovratnim sredstvima i započeo je s provedbom u srpnju 2022. godine. Ukupna planirana vrijednost projekta je 2.265.090,00 kuna.

*U Proračunu Grada Šibenika za 2022. godinu planirana sredstva za ovu aktivnost iznose 861.100,00 kuna.“*

- u podtočki 6. AKTIVNOST: Projekt Prehrana 6, u stavku 3. iznos od 782.000,00 kuna mijenja

 se u iznos „581.000,00 kuna“;

- u podtočki 7. AKTIVNOST: Projekt „Školski medni dan“, u stavku 2. iznos od 12.000,00 kuna

 mijenja se u iznos „10.000,00 kuna“;

- podtočka 8. AKTIVNOST: Projekt „Školska shema“ mijenja i glasi:

„U svim osnovnim školama Grada Šibenika provodi se projekt Školska shema voća i povrća, te mlijeka i mliječnih prerađevina.

Projekt je usmjeren prema usvajanju dobrih prehrambenih navika djece od najranije dobi koje utječu na kvalitetu života, te borbi protiv pretilosti uzrokovane lošim prehrambenim navikama. Glavni cilj je povećati potrošnju zdrave hrane kod djece u razrednoj i predmetnoj nastavi, te im na taj način uravnotežiti prehranu i promovirati zdrave prehrambene navike.

*U Proračunu Grada Šibenika za 2022. godinu planirana sredstva za ovu aktivnost iznose 312.100,00 kuna“;*

- u podtočki 9. AKTIVNOST: Projekt Besplatne higijenske potrepštine za učenice osnovnih

 škola Grada Šibenika, u stavku 2. iznos od 50.000,00 kuna mijenja se u iznos „54.205,00

 kuna“, te se iza iste podtočke dodaje nova podtočka koja glasi:

 „10. AKTIVNOST: Projekt Prehrana 7

Za djecu u riziku od siromaštva Grad Šibenik provodi projekt Prehrana 7 temeljem poziva „Osiguravanje školske prehrane za djecu u riziku od siromaštva (školska godina 2022. – 2023.)“ raspisanog od strane Ministarstva rada, mirovinskog sustava, obitelji i socijalne politike koji za cilj ima ublažavanje najgorih oblika dječjeg siromaštva pružanjem nefinancijske pomoći u vidu školskog obroka. Sredstva su osigurana iz Fonda europske pomoći za najpotrebitije (FEAD) i državnog proračuna, a ukupna vrijednost projekta je 999.081,83 kn. Po kriterijima prihvatljivosti u projekt može biti uključeno maksimalno 852 djece pripadnika ciljane skupine.

*U Proračunu Grada Šibenika za 2022. godinu planirana sredstva za ovu aktivnost iznose 309.000,00 kuna.“*

* podtočka 10. postaje 11., te se mijenja i glasi:

„11. AKTIVNOST: KAPITALNA ULAGANJA U ŠKOLE

 U okviru aktivnosti kapitalnih ulaganja u osnovnim školama dio ulaganja odnosi se na radove sanacija i opremanja školskih prostora koje škole samostalno planiraju i obavljaju, sukladno osiguranim sredstvima iz različitih izvora financiranja (pomoći iz državnog/županijskog/gradskog proračuna, vlastitih prihoda, donacija, sredstava fondova EU i ostalih pomoći) u iznosu od 1.746.100,00 kuna. Preostali dio ulaganja u školske prostore provodi Grad Šibenik (pored DEC sredstava od 1.380.100,00 kuna) iz vlastitih izvora financiranja za što je planirano 553.000,00 kuna.

Kapitalna ulaganja koja Grad Šibenik planira realizirati tijekom 2022. godini odnose se na projekte:

- izgradnje sportske dvorane OŠ Brodarica (za troškove izrade izvedbenog projekta i troškovnika

 u iznosu od 289.000,00 kn);

- izgradnje OŠ Ražine (za troškove izrade projektne dokumentacije u iznosu od 96.000,00 kn)

- izgradnje OŠ Vrpolje (za troškove izrade projektne dokumentacije i izvedbenog projekta u

 iznosu od 58.000,00 kn), te za

- dogradnje OŠ Jurja Dalmatinca (za troškove izrade projektne dokumentacije u iznosu od

 110.000,00 kn).

Ovi projekti planiraju se u svrhu prijave Grada Šibenika na natječaje Ministarstva znanosti i obrazovanja iz Europskih fondova za izgradnju i dogradnju osnovnih škola, čije se raspisivanje očekuje krajem 2022. godine.

*U Proračunu Grada Šibenika za 2022. godinu ukupno planirana sredstva za ovu aktivnost iznose 553.000,00 kuna“.*

**II.**

 Ova Odluka stupa na snagu dan nakon objave u „Službenom glasniku Grada Šibenika“.

KLASA: 602-02/21-01/119

URBROJ: 2182/01-05/1-21-

Šibenik,

GRADSKO VIJEĆE GRADA ŠIBENIKA

 PREDSJEDNIK

 dr.sc.Dragan Zlatović

Dostaviti:

1. „Službeni glasnik Grada Šibenika“ - ovdje

2. Upravni odjel za društvene djelatnosti – ovdje

3. Upravni odjel za financije – ovdje

4. Dokumentacija – ovdje

5. Arhiv – ovdje

**O b r a z l o ž e n j e**

 Gradsko vijeće Grada Šibenika na 5. sjednici od 14. prosinca 2021. godine donijelo je Program javnih potreba u osnovnom školstvu Grada Šibenika za 2022. godinu (“Službeni glasnik Grada Šibenika“, broj 8/21).

 Prijedlog Odluke o izmjenama i dopunama Programa javnih potreba u osnovnom školstvu Grada Šibenika za 2022. godinu utvrđen je u skladu s Prijedlogom II. izmjena i dopuna Proračuna Grada Šibenika za 2022. godinu i projekcija za 2023. i 2024. godinu.

U Proračunu Grada Šibenika za 2022. godinu sveukupna sredstva za program osnovnog školstva utvrđena su u iznosu od 86.343.000,00 kuna.

Prijedlogom Izmjena i dopuna Proračuna planirano je ostvarenje ukupnih rashoda za program osnovnog školstva od 93.661.580,00 kuna što je za 7.318.580,00 kuna više u odnosu na plan za 2022. godinu.

Najveće odstupanje, odnosno povećanje planiranog iznosa ( 6.525.535,00 kuna) predloženo je na rashodima koji se odnose na plaće zaposlenih u osnovnim školama - sukladno usklađenjima iznosa za povećanje osnovice i koeficijenata za obračun plaća prema Kolektivom ugovoru, te ostalih pripadajućih materijalnih prava (isplata naknade na posao i s posla, isplata jubilarnih nagrada, zamjene zaposlenika na bolovanju, sudskih troškova prema tužbama zaposlenika zbog nepovećanja osnovice plaće iz 2016. godine i pripadajućih kamata i dr.), a koja sredstva škole ostvaruju iz Državnog proračuna.

Ostala planirana povećanja (od 308.500,00 kuna) odnose se na troškove plaća novozaposlenih učiteljica u produženom boravku od početka školske 2022/2023. godine, te troškove uređenja i opremanja učionica za provođenje ovog programa u 7 osnovnih škola. U novoj školskoj godini zaposlene su 3 učiteljice za 68 djece više u odnosu na prošlu 2021/2022. školsku godinu.

Osnovne škole su iskazale i povećanje troškova energenata zbog povećanja cijena uzrokovanog nepovoljnom gospodarskom situacijom i rastom inflacije, te su sukladno ostvarenju pojedinih aktivnosti u prvom dijelu proračunske godine i očekivanim troškovima do kraja godine povećale udio DEC sredstava u sveukupnim rashodima. Zbog toga je povećan udio grada u financiranju rashoda za osiguravanje minimalnog financijskog standarda, a to se posebno odnosi na troškove organiziranog prijevoza učenika.

Sveukupni trošak prijevoza od 4.120.000,00 kn dijelom se planira realizirati iz DEC sredstava (1.693.855,00 kn), a dijelom iz sredstava Grada (2.426.145,00 kn), što je za 520.000,00 kuna vlastitih sredstava Grada više od planiranog.

Nadalje, u okviru ovog Programa iskazana su sredstva za nabavu radnih bilježnica u iznosu od 334.000,00 kn što je za 26.000,00 kn manje od plana jer prate stvarnu realizaciju ove aktivnosti prema zaprimljenim i isplaćenim zahtjevima roditelja u ovoj proračunskoj godini.

Smanjena su sredstva i za provođenje Projekta Erasmus+ za 411.000,00 kn jer prate realizirane i planirane troškove mobilnosti učitelja i učenika u predmetnom proračunskom razdoblju.

Za projekt „Pomoćnici u nastavi 3“ planirani iznos je smanjen zbog smanjenja troškova prijevoza i ostalih rashoda pomoćnika u nastavi koji sudjeluju na projektu. Planirani iznos za projekt „Pomoćnici u nastavi 4“ je smanjen zbog toga što Ministarstvo znanosti i obrazovanja nije usvojilo program za stjecanje kvalifikacija za program osposobljavanja pomoćnika u nastavi, pa samim tim nije realizirana stavka stručno usavršavanje zaposlenika.

Zbog preglednijeg praćenja izvršenja kroz dvije školske, a unutar jedne proračunske godine, projekti osiguravanja školske prehrane za djecu u riziku od siromaštva podijeljeni su na dvije zasebne aktivnosti: Projekt Prehrana 6 (drugo polugodište školske godine 2021/2022.) i Projekt Prehrana 7 (prvo polugodište školske godine 2022/2023.). Preraspodjela unutar konta ove dvije aktivnosti predložena je sukladno planiranom ostvarenju do kraja godine.

Uslijed inflacije i općeg rasta cijena, a samim time i povećanih troškova namirnica, povećan je planirani iznos za realizaciju Školske sheme, sukladno novim iznosima potpore po učeniku.

Također, prema iskazanom interesu učenica i prikazanim planovima osnovnih škola, povećan je iznos za nabavu higijenskih potrepština za održavanje menstrualne higijene za 4.205,00 kn, pa je planiran iznos za ovu namjenu ukupno 54.205,00 kuna.

U aktivnosti Kapitalnih ulaganja u škole, sredstva su manja za 933.000,00 kuna. Planirana su sredstava od 553.000,00 kuna za realizaciju troškova izrade projektne dokumentacije iskazanih kapitalnih projekata izgradnje i dogradnje škola u ovom proračunskom razdoblju, a preostala dokumentacija i početak radova planiran je u idućoj godini. Preostala sredstva od 1.313.000,00 odnose se na preraspodjelu unutar pojedinih pozicija prema izvršenim radovima u okviru Planu rashoda za nabavu proizvedene dugotrajne imovine i dodatnih ulaganja na nefinancijskoj imovini OŠ Grada Šibenika za 2022. godinu („Službeni glasnik Grada Šibenika, broj 4/22) koja se realiziraju pod Upravom Grada, dok su ostale aktivnosti kapitalnih ulaganja prikazane pojedinačno u planovima osnovnih škola.

Ostala povećanja pojedinačnih rashoda po aktivnostima odnose se na sredstva koja se planiraju realizirati iz vlastitih prihoda škola, donacija, državnog proračuna i EU sredstava.

 U skladu s navedenim, predložene su ove Izmjene ovog programa.